歐陽妮妮男友罕談擇偶要求 直言要伴侶滿足1條件
2024年05月18日 19:01
東網電視
更多新聞短片
台灣女星歐陽妮妮2018年因拍攝《腦波小姐》，同大佢8年嘅張書豪撻着，去年更一度傳出2人將於今年完婚，對此張書豪雖然澄清係烏龍，但日前就罕見喺社交網Po文分享原生家庭對人嘅影響，並指父母冇得揀，但伴侶有得揀外，直言希望未來可以娶一位同父母一樣有責任感嘅人。
張書豪透露小朋友總係會質疑「為甚麼會出生在這個家庭」，佢自己亦明白父母同家庭冇得揀，但伴侶可以，更同古時嘅聯姻、逼婚制度同現代做對比，無論係為錢、為名、為愛，都可以根據自己需求作出選擇，但張書豪亦話鋒一轉道：「我們也是自己選擇了我們認為最好的那個，自己做主了，結果真的就很好很好了嗎？我們只看到自己想要的有沒有得到，卻從未看清父母能給的是不是已經全給了。」最後，更不忘感慨道如果自己揀伴侶：「能選那天，我其實多想選像你們這樣的！」